Държавен вестник, бр. 64, 2016 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  64
НАЦИОНАЛНА
АГЕНЦИЯ ЗА ПРИХОДИТЕ
СПОГОДБА
между Република България и Румъния за 
избягване на двойното данъчно облагане и 
предотвратяване на отклонението от облагане 
с данъци на доходите
(Ратифицирана със закон, приет от 43-то На­
родно събрание на 8 октомври 2015 г. – ДВ, 
бр. 81 от 2015 г. В сила от 29 март 2016 г.)
Република България и Румъния,
Желаейки да разширят своите икономиче­
ски отношения и да подобрят своето сътруд­
ничество в данъчната област,
Възнамерявайки да сключат Спогодба за 
избягване на двойното данъчно облагане и 
предотвратяване на отклонението от облагане 
с данъци на доходите, без да създават възмож­
ности за необлагане или намалено облагане 
чрез отклонение или заобикаляне на данъчното 
облагане, включително чрез споразумения 
за заобикаляне на спогодбите, насочени към 
получаване на облекчения, предоставени по 
тази Спогодба, в непряка полза на местни 
лица на трети държави,
се договориха, както следва:
Г л а в а  І
ОБХВАТ НА СПОГОДБАТА
Член 1
Обхват по отношение на лицата
Тази Спогодба се прилага спрямо лица, 
които са местни лица на едната или на двете 
договарящи държави.
Член 2
Данъци, за които се прилага Спогодбата
1. Тази Спогодба се прилага за данъци 
върху дохода, налагани от едната договаряща 
държава или нейни административно-терито­
риални единици или органи на местна власт, 
независимо от начина, по който се събират.
2. За данъци върху дохода се считат всички 
данъци, наложени върху общия доход или върху 
елементи от дохода, включително данъците 
върху печалби от прехвърляне на движимо 
или недвижимо имущество, както и данъците 
върху увеличената стойност на имуществото.
3. Съществуващите данъци, за които се 
прилага Спогодбата, са по-специално: 
а) в случая на Румъния:
(i) данъкът върху доходите;
(ii) данъкът върху печалбата;
б) в случая на България: 
(i) данъкът върху доходите на физичес­
ките лица;
(ii) корпоративният подоходен данък.
4. Спогодбата ще се прилага и за всички 
идентични или подобни по естеството си 
данъци, които са въведени след датата на 
подписване на Спогодбата като допълнение 
или вместо съществуващите данъци. Компе­
тентните органи на договарящите държави ще 
се уведомяват взаимно за всички съществени 
изменения, извършени в съответните им да­
нъчни закони. 
Г л а в а  I I
ОПРЕДЕЛЕНИЯ
Член 3
Общи определения
1. За целите на тази Спогодба, освен ако 
контекстът не изисква друго:
а) термините „едната договаряща държава“ 
и „другата договаряща държава“ означават 
България или Румъния според изискванията 
на контекста;
б) терминът „Румъния“ означава държав­
ната територия на Румъния, включително 
териториалното море, и въздушното простран­
ство над тях, върху които Румъния упражня­
ва суверенитет, както и прилежащите зони, 
континенталният шелф и изключителната 
икономическа зона, върху които Румъния 
упражнява суверенни права и юрисдикция в 
съответствие със своето законодателство и с 
правилата и принципите на международното 
право;
в) терминът „България“ означава Репуб­
лика България, а когато се употребява в 
географски смисъл, означава територията 
и териториалното море, върху които тя уп­
ражнява своя държавен суверенитет, както 
и континенталният шелф и изключителната 
икономическа зона, в които упражнява су­
веренни права и юрисдикция в съответствие 
с международното право;
г) терминът „лице“ включва физическо 
лице, дружество или всяко друго сдружение 
от лица;
д) терминът „дружество“ означава всяко 
юридическо лице или всяко образувание, което 
се третира като юридическо лице за целите 
на данъчното облагане;
е) терминът „предприятие“ се прилага 
по отношение на осъществяването на всяка 
стопанска дейност;
ж) термините „предприятие на едната до­
говаряща държава“ и „предприятие на другата 
договаряща държава“ означават съответно 
предприятие, ръководено от местно лице на 
едната договаряща държава, и предприятие, 
ръководено от местно лице на другата дого­
варяща държава;
з) терминът „национално лице“ означава 
всяко физическо лице, притежаващо граж­
данство на едната договаряща държава, и 
всяко юридическо лице, сдружение от лица 
или всяко друго образувание, чийто статут 
се основава на действащите закони в едната 
договаряща държава;